
auctor. 


Diu  haesitanti  mihi,  quidnam  disserendi  argumen- 
tum seligerem , id  tantummodo  solarium  praebuit, 
quod  opus  ab  omni  parte  perfectum  omnique  vitu- 
perio  vacuum,  neque  ab  artis  medicae  tirone,  qui 
experientiae  luce  prorsus  fere  destituitur,  in  vulgus 
proferri,  neque  si  e vero  existimo,  ab  judicibus  ae- 
quis exspectari  potuerit.  Cuinam  igitur  mirum  vi- 
debitur, si  ia  tali  tirocinio  scholae,  cujus  pedise- 
quum auctor  se  profitetur,  opiniones  ac  sententias 
(ne  dicam  verba  magistri)  passim  deprehendet  at- 
que saepenumero  pro.  argumentis,  quae  nonnisi  pro- 
tracta experientia  nobis  suppeditat,  veterum  illud 
wvrog  teptt  reperiet? 

Quibus  paucis,  tanquam  indulgentiae  captatione, 
praelibatis,  siatira  ad  dissertati unculae  meae  argu- 
mentum provehar,  morbum  duntaxai  commentatu- 
rus, cujus  pathologia  quidem  sat  affatim  a viris 
praestantissimis  tractata  apparet,  therapia  vero  tan- 
tum abest,  ut  perfectionis  fastigium  hucusque  atti- 
gerit, ut  plurima  ejus  potius  adhuc  investiganda  ac 
dilucidanda  scrutatori  relinqui  videantur. 

Quae  ad  id  locorum  solertia  medicorum  inge- 
niique acumen  hac  in  re  praestiterint,  sequentibus 
quanlumcunque  valeo,  adumbrare  animus  est. 


Fruifrirux  Schuti , vir  mediae  proceritati»,  consti- 
tutione eat  valida,  infantiam  ac  juventutem  degit  ab 

omnibus  paene  valetudinis  noxis  immuncm  postea- 
que,  uti  edicit,  morbos  nonnisi  minoris  momenti 
et  vehementiae  perpessus  est.  Corporis  habitus  cu- 
tisque ab  omni  parte  illibata,  ne  ullum  quidem  ma- 
lum dyscrasicum,  neque  peculiarem  quandam  ad 
morbos  proclivitatem  indigitant.  ISec  scrophulo- 
seos,  quae  homines  inferioris  ordinis  frequenter 
adoriri  amat,  neque  conditionis  apoplecticae  signa 
apud  aegrotum  eruere  contigit,  quod  tantummodo, 
ne  quid  omisisse  accuser,  hic  adnoto. 

Ante  sex  fere  annos,  quoties  graviorem  forsan 
laborem  obiret,  praesertim  si  crepidam  (sutoris  ni- 
mirum negotio  fungiturO  sterno  imponeret,  tam  ve- 
hementem imo  in  pectore  pulsationem  sese  perce- 
pisse enarrat,  ut  opere  incepto  desistere  atque  illico 
quieti  sese  dare  cogeretur.  Istiusmodi  valetudinis 
conditio  per  aliquot  temporis  spatium  perduravit: 
quaevis  vero  irritatio,  quaelibet  corporis  animive 
affectio  violentior  apprime  potuum  spirituosorum 
abusus,  quid  plura?  omnia,  quae  circulationem  san- 
guinis accelerare  et  incitare  valent,  majorem  in  ae- 
groto nostro  pectoris  pulsationem  provocare  respi- 
randique  facultatem  summopere  praepediri  con- 
suevere. 

Otium  et  quietem  unicum  sibi  praesidium  ra- 
tus,  negotium  suum  missum  fecit,  leviorique  laboro 
victum  sibi  parare  studuit.  Quum  itaque  experien- 
tia edoctus  omnia  ea  removenda  curaret,  quibus 
malum  exacerbaretur,  per  quinquennium  tere  etsi 
non  hilarem,  tamen  agilem  egit  vitam. 

Quamvis  vero  ab  omni  irritatione  cn.xe  sibi 
temperaret,  tamen  ante  decem  circiter  menses,  pul- 
sationem in  pectore  -perceptam  in  dies  incrementa 

capere  ac  postremo  tertiatu  inter  et  quartam  cos- 
tam lateris  dextri,  hauil  procul  a margine  sterni  tu 
inorem  parvum  ac  pulsantem  enasci  animadvertit, 
qui  nonnullo  tempore  interjecto  nucis  avellanae 
magnitudinem  adaequabat.  Morbus  eo  tempore  pe- 
riodici» remissionibus  et  exacerbationibus  aegrotum 
lacessivit  ejusque  symptomata  pedetentim  increve- 
runt. Respirabo  brevis  ac  dilbcilis  evadebat,  levio- 
rique  virium  intentione  paene  intercludebatur.  Ta- 
libus denique  anxietatibus  cruciatus  aegrotus  me- 
dicos adiit)  auxilium  sibi  petiturus.  Variis  vero 
multifariis,  quae  definitius  indicare  nequit,  remediis, 
incassum  lentatis,  in  caritatis  demum  nosodochium, 
tanquarn  ultimum  refugium,  sese  recipi  curavit. 

Aegrotus  quinquagenarius  corporis  magnitudine 
inedia  ac  constitutione  satis  robusta  est.  Ne  ulla 
quidem  corporis  pars  a nonna  abhorrere  videtur, 
si  eum  excipias  tumorem,  quem  mox  pluribus  deli- 
neare studebo.  Pectus  elevatum  apparet,  structura 
gaudet  lirina,  multisque  obtectum  est  pilis.  Facies 
macilenta  ac  collapsa,  debilitatis  magis  quam  caco- 
chymiae  speciem  prae  se  ferens.  Oculi  languent, 
ac  per  diurnam  labem  splendore  suo  sunt  privati. 
Corporis  ceteroquin  functiones  et  naturales  et  ani- 
males a recto  tramite  nequaquam  recedunt. 

Tumor,  qui  inprimis  attentionem  nostram  mo- 
vet, tertiam  inter  et  quartam  lateris  dextri  costam 
liaud  procul  a sterni  margine  situs,  magnitudinem 
nucis  juglandis  aequat,  digiti»  palpantibus  perspicu- 
am pulsationem  exhibet,  ac  synchronica  cum  pulsu 
ratione  micat.  Intumescentia  ipsa  undique  aequa- 
lem sese  praebet,  nisi  quod  seorsim  et  sinistrosum 
paululum  eminet  ibique  vehernentiorem  ostendit 

pulsationem.  Si  exacerbationis  tempore  volam  ma- 
num tumori  imponis,  duplicem  vel,  ut  ita  dicam; 
dicrotum  motum  deprehendis,  ita  ut  vibrationem 
violentiorem  statim  minor  insequatur.  Quae  si  cum 
pulsuum  micatione  comparare  velis,  priorem  tan- 
tum motum  cum  pulsu  congruum  esse  animadver- 
tis. Pulsus  ipse  frequentia  conditionem  normalem 
non  exsuperat,  aequalis  praeterea,  plenus  et  mollis 
reperitur;  exacerbatione  autem  urgente  frequentior, 
plenior  ac  durior  evadit. 

In  statu  quieto  malique  remissione,  praesertim, 
si  aeger  dorso  incumbit,  cordis  palpitatio  in  loco 
consueto  vix  ac  ne  vix  quidem  sentitur;  si  vero 
morbi  insultus  subsequitur,  cordis  motus  magis  per- 
spicuus redditur.  Costas,  quae  tumori  adjacent,  etsi 
examine  diligenter  instituto,  discernere  nequis,  cum 
tumor  thoracem  occupans,  partium  vicinarum  inte- 
gumenta protrudat,  ideoque  costas  prorsus  invias 
faciat.  In  lectulo  aegrotus  pectore  elevato  decum- 
bit, situmque  in  dorso  praeprimis  amare  videtur; 
quoties  vero  lateri  dextro  innititur,  morbi  gravitas 
summopere  adaugetur. 

Reliquae  corporis  partes  illibatam  servant  con- 
ditionem t nullibi  enim  abnormitatem  vel  defocda- 
tionem  invenies.  Cutis  subflava  est  et  insolata. 
Peni  desiderium  exiguum  apparet,  cibos  praecipue 
liquidiores  ac  potus  leniores  neque  irritantes  appe- 
tit aeger. 

Omnia  ea,  quae  hucusque  retuli,  si  in  unum 
quasi  obtuitum  colligere  ac  reputare  velis,  vix  du- 
bium relinquitur,  quin  cum  aneurysmate  hic  rem 
habemus.  Quaenam  vero  arteria  nostro  in  casu 
affecta  sit,  enodatu  longe  difficilius  videatur. 

Arteriam  mammariam  internam  laborare,  situs 
et  loci  solummodo  ratione  habrta  a veri  similitu- 
dine haud  abhorret.  Si  vero  aneurysma  tn  hau  ar- 
teria exoritur,  maxima  membranarum  extensio  in- 
trorsum versus  thoracis  cavum,  locum  habeat  ne- 
cesse  est;  ibi  enim  resistentia  mechanica  perexigua 
apparet.  Quantam  itaque  expansionem  integumenta 
aneurysma  constituentia  perpessa  casa  debuissent, 
priusquam  vi  mechanica  obstante  extrorsurn  sese 
extendere  costasque  simul  cum  partibus  mollibus 
protrudere  vel  abolere  cogerentur.  JNeque  tamen 
tantam  dilatationem  arteriam  mammariam  internam 
sine  ruptura  perpeti  posse  opinor,  neque  quonam 
alio  modo,  si  aneurysma  hujus  arteriae  ponere  velis, 
symptomata  praesentia  interpretanda  sint,  inteWi-* 
gam.  Ladeni  autem,  quae  proposui,  argumenta 
contra  aneurysma  quoque  arteriae  intercostalis  va- 
lent, praeterquam  quod  hoc  in  casu  vasotum  ana- 
stomosis sumina  Unquam  momentum  causale  acce- 
dat. — Malum  ex  aorta  originem  ducere,  praeter 
tumoris  magnitudinem,  at  periodicam  pectoris  op- 
pressionem pulsusque  exacerbationem,  id  quoque 
propius  Bdeni  confirmat,  quod,  si  aegrotus  dorso 
incumbit,  symptomata  minori  gradu  eum  infestant; 
hoc  etenim  corporis  in  situ  tumor  columnae  verte- 
brarum tanqiiam  fulcimento  innititur,  ideoque  vis 
ejus  mechanica  vel  pondus  summopere  minuatur 
necesse  est.  Atqui  aortam  infra  originem  arteriae 
anonymae  affectam  esse,  cum  pulsus  utraque  manu 
aequalis,  tum  cordifi  palpitatio  sinistro  in  latere  vix 
sensibilis  (cor  etenim  per  aneurysmatis  extensionem 
situ  normali  privatum  essa  conjicere  licet),  tum 
denique  situs  aegroti  dextro  in  latere  facilior  satis 

superquc  probant.  Jam  supra  commemoravi,  si- 
nistro in  latere  cordis  palpitationem  vix  percipi, 
motumque  aneurysmaticum  nullo  alio  loco,  nisi  in 
circumscripto  .tumore,  quem  supra  descripsi,  ani- 
madverti. Quae  quidem  signa  cordis  totius  extern 
sionem  aneurysmaticam  nequaquam  locum  habere, 
procul  dubio  arguunt.  Cujus  rei  id  quoque  plenio-. 
rem  fidem  facit,  quod,  sicuti  infra  demonstrabo, 
saccus  aneurysmaticus  duriores  thoracis  partes  jam 
perrupit.  Omnibus,  quae  hucusque  attuli,  argumen- 
tis, diligenter  pensitatis,  aneurysma  aortae  ipsius,  uti 
frequenter  observatur,  hic  ades6e,  nec  quidem  inju- 
ria contendere  ausim.  Ut  locum  vero  aneurysma- 


tis accuratius  definiam,  arteria  supra  bulbum  aortae, 
ubi  arcus  ejus . initium  capit,  affecta  esse  mihi  vide- 
tur. Aneurysma  denique  ipsum  nonnisi  spurium 
esse  posse,  jam  per  sacci  magnitudinem  luce  cla- 
rius patet.  f v 

Jlac  quidem  ratione  omnia,  quae  praesto  sunt, 
mali  symptomata  optimo  ac  facillimo  negotio  inter- 
pretari licet.  Haud  sine  probabilitatis  specie  appa- 
ret,  initio  quidem  morbi  unam  ta ntum m 
partem,  et  quidem  dextrum  parietem  cxteu^00^inc 
etenim  fluxus  sanguinis  majori  vehemepmi  invehi- 
tur)»/ malo  autem  ingravescente  tunicam  arteriae 
muscularem  .una  cum  membrana  interna  esse  dis- 


ruptam.  Utrum  vero  dispositio  ad  aneurysmata,  an 
alia  quaedam  causa  in  culpa  fuerit,  vix  ac  ne  vix 
quidem  discernere  queam.  Id  tamen  satis  constat, 
sanguinis  fluxum  sine  interpellatione  provehi,  pul- 
sus etenim,  uti  dixi,  cum  cordis  palpitatione  ac  tu- 
moris motu  omnino  convenit,  neque  ulla  Cyanoseos 


sese  manifestant  signa. 

Cum  aliis  malis,  verbi  causa  tumore  cystico,  ab- 
scessu etfc.  morbum  praesentem  vix  confundere  po*es, 
si  signa  allata:  pulsationem,  inflammationis  delectum, 
respirandi  difficultatem,  originem  et  decursum  re- 
spicere velis. 

In  ea,  quammodo  delineavi,  conditione  aeger  ver- 
sabatur, cum  die  septimo  lieebr.  a.  MDCCCiXVII 
in  caritatis  nosocomium  reciperetur,  ubi  initio  fo- 
mentationes frigidae  tumori  impositae,  sequenti  vero 
die,  propter  symptomatum  exacerbationem,  pediiu- 
vium  et  ad  internum  usum  aquae  I^aurocerasi  gut- 
tae decem,  quovis  bihorio  sumendae,  propinatae 
sunt.  Huic  reniedio  tempore  interjacente,  ob  alvi 
tarditatem  laxans  salinum  ex  Natro  sulphurico’ com- 
positum adjiciebatur.  Hoc  artis  moderamine  primis 
diebus  morbi  indoles  in  melius  rediebat,  tumoris 
ambitus  perspicue  rhinuebatur,  .pulsatio  debilior  orn- 
nesque  corporis  functiones  integerrimae  observaban- 
tur. ISeque  tamen  haec  remissio  mali  (non  nisi 
quiete  forsan  ac  diligentiore  cura  provocata),  diu 
perseveravit,  paulo  etenim  post  tumor  de  integro 
increscere  coepit,  eum  quidem  in  modum,  ut  for- 
mam ovalem  acquireret.  Major  tumoris  diameter 
a superiore  dextraque  parte  sinistrorsum  et  deor- 
sum vergebat.  Cutis,  quae  aneurysma  obtegebat, 
colorem  a statu  norxnali  haud  procedentem  praebuit. 

Medicaminibus  supra  allatis  per  nonnullorum 
dierum  spatium  in  cassum  adbibitis,  postea,  cum  alvi 
obstructio  non  cederet,  pulvis  ex  sulphure,  crynorc 
tartari,  radice  lUiei  et  clacosacchari  Focniculi  re^ 
Scriptus  est.  * fi  , , 

Versus  finem  hujus  mensis  tumor  magnitudinem 
pugnae  aequavit,  neque  illo  tempore  praeter  coii- 

suetos  mali  insultus  ct  remissiones  quicquam  obser- 
vatum est,  quod  hic  commemorari  mereatur,  nisi 
fortasse  id  in  censum  vocare  velis,  quod  pectoris 
oppressio  simul  cum  tumoris  ambitu  augebatur,  vi- 
res in  dies  labefiebant  somnusque  somniis  interpella- 
tur. Digestionis  autem  actio  rite  adhuc  absolveba- 
tur, neque  ulla  Cyanoseos  signa  praesto  erant. 

Quoniam  Januarii  initio  de  hoc  aegroto  conscri- 
bendae dissertationis  consilium  capiebam,  ex  illo  tem- 
pore morbi  decursum  accuratius  observavi,  ideoque 
diligentiorem  exinde  descriptionem  praebere  valeo. 

Die  septimo  Januarii.  Nocte  antecedente  ae- 
groti dolores  increvere,  tumoris  pulsatio  violentior, 
pulsus  frequentior  ac  durior  evasit.  Aegrotus  mala, 
quibus  urgetur,  quiete  patitur,  neque  ullam  exacerba- 
tionis causam  mecum  communicare  potest.  Ad  mor- 
bi vim  refringendam  vena  secabatur  ac  epithemata 
gelida  (vesica  nimirum  glacie  repleta)  tumori  impo- 
nebantur, ad  usum  internum  haec  ordinata  sunt  re- 
media: * 

Rec.  Spiritus  vini  ^IVfi 
Acidi  borussiei  96 

M.  D.  S.  Ter  de  die  guttulae  dcccm  in  cochleari 
aqua  impleto  sumendae. 

Tali  ratione  factum  est,  ut  ad  vesperam  ejus- 
dem diei  symptomatum  violentia  sensim  remitteret. 

Die  decimo  secundo.  Ob  alvi  obstructionem  re- 
medium laxans  ex  salibus  conflatum  praeditum  est. 

Die  decimo  quarto.  Tumor  ultimis  diebus  in- 
crementa coepit.  Latitudo  etenim  tres,  longitudo  qua- 
tuor  et  altitudo  duos  habet  pollices.  Venaesectio  ad 
reactiones  systematis  sanguiferi  mitigandas  redinte- 
grata est. 

Die  decimo  octavo.  In  superiori  tumoris  parte 
magis  introrsum  macula  circumscripta  rubra  polli- 
cis dimidii  latitudine  obviam  bebat,  eoque  in  loco 
vehementior  quam  in  ceteris  partibus  motus  depre- 
hendebatur. Cordis  pulsatio  eadem  quidem  ratione 
atque  antecedentibus  diebus  sese  habet,  praeter  quod 
debilior  reperitur.  Pilis  abrasis  in  vicinitate  tumo- 
ris inprimis  in  superiore  parte  duodecim  hirudines 
medicinales  applicabantur.  Cum  aegrotus  praeterea 
pondus  vesicae  glacie  repletae  ferre  non  posset,  fo- 
mentationes frigidae  linteoli  ope  impositae  sunt  Aci- 
di borussici  usus  continuatur. 

Die  decimo  nono.  Macula  rubra  rotunda,  quae 
hesterno  die  exoriebatur,  hodie  tanquam  segmen- 
tum globuli  sese  praebet,  cujus  diameter  pollicis 
unius  longitudinem  habet,  ceteroquin  signa  morbi 
et  topica  et  universalia  haud  mutata  apparent. 

Die  vicesimo  primo.  Sanguinis  parva  copia  c 
vena  emissa  est.  Dolores  aeger  quiete  patitur  iisque 
non  vehementius,  quam  pridie  vexatur. 

Die  vicesimo  sexto.  Fomentationes  frigidas  pe- 
ctoris oppressionem  sibi  excitare,  conqueritur  aeger. 
Tumoris  ambitus  ac  maculae  magnitudo  fere  eadem. 
Cum  tamen  rubor  istius  maculae  intensior  evasis- 
set, denuo  decem  hirudines  in  vicinis  partibus  ap- 
plicatae. — Conditio  aegroti  universalis  in  pejus  ruit, 
vires  in  dies  labefactantur  somnoque  parco  ac  brevi 
refici  nequeunt.  Digestionis  taincn  organa  negotiis 
suis  rite  adhuc  perfunguntur. 

Die  vicesimo  octavo.  Sanguinis  missio  repetita. 
Conditio  aegroti  eadem  fere  ac  pridie.  Acidum  bo- 
russicuru  modo  supra  descripto  propinatur. 

Dic  secundo  Februarii.  Tumor  pedetentim  in- 

crescere  videtur,  rubor  maculae,  cujus  supra  men- 
tionem feci , intensior,  pulsatio  aneurysmatica  tanta 
apparet,  ut  saccus  aneurysmaticus  jamjam  perruptus 
esse  sanguinisque  fluxus  integumenta  cutanea  externa 
alludere  videatur.  Hirudines  iterum  octo  in  usum 
vocatae  sunt. 

Die  quarto.  Hodie  recens  Venaesectio  uncia- 
rum quatuor  instituta  est. 

Die  nono.  Aegroti  dolores  in  dies  augentur, 
respiratio  magis  magisque  praepeditur,  vires  quam 
maxime  pessumdatae  apparent.  Somno  caret  aeger, 
partes  saccum  aneurysmaticum  circumjacentes  vai- 
dopere  intenduntur,  quippe  cum  tumor  ipse  ultimis 
diebus  horribili  modo  incrementa  capiebat.  Macula, 
cujus  antea  mentionem  feci,  propagatur;  partes  vi- 
cinae simul  rubent,  pulsatio  vehemens,  tumor  ipse, 
ubi  macula  animadvertitur,  elasticus,  reliqua  autem 
parte  durior  reperitur.  Iterum  sanguis  missus  ac  enema 
applicatum  est.  Acidum  borussicum  denuo  rescriptum. 

Die  decimo  quarto.  Integumenti  cutanei  rubor 
in  lividum  colorem  mutari,  majoremque  tumoris 
partem  occupare  incipit,  cujus  altitudo  magis  ac  ce- 
lerius quam  latitudo  accrescere  videtur.  Ad  dolores 
paululum  leniendos  vena  secatur. 

Die  vicesimo.  Ex  tempore  vespertino  hesterni 
diei  labes  atque  anxietas  aegroti  summum  fastigium 
assecutae  sunt.  Pulsatio  pervehemens  oculis  maxime 
perspicua,  respirandi  facultas  praepedita,  ita  ut  ae- 
grotus, quoties  supinus  in  lectulo  jacebat,  nonnisi 
cum  stertore  suramaque  difficultate  spiritum  ducere 
valeret  i Dolores  tanto  impetu  eum  excruciant,  ut 
mortem  tanquam  unicum  miseriarum  levamen  sibi 

enixe  exoptet 

Venacsectio  repetita.  Hirudinum  applicatio,  si- 
napismi ad  suras  collocati,  ac  Tincturae  Digitalis  usus 
internus  ad  vesperam  hodierni  diei  remissionem 
mali  exiguam  provocabant.  Tumor  tunc  tempori» 
pedetentim  majorem  latitudinem  acquiaivit,  ita  ut 
intumescentia  latitudine  pollicum  sex  cum  dimidio 
esset  Macula  rubra,  quam  supra  commemoravi,  ma- 
gis extensa  colorem  induit  profundiorem  ac  perspi- 
cuam Ecchymomatis  speciem  prae  se  ferL 

Die  vicesimo  quinto.  Tinctura  Digitalis  condi- 
tioni aegroti  optime  expedit,  tumor  parum  mutatus, 
pulsatio  inprimis  ubi  inacula  apparet  violetis  per- 
cipitur. 

Denuo  sanguinis  parva  copia  e vena  emissa. 

Die  tertio  Martii.  Etsi  aegroti  conditio  talis  est 
ut  quovis  die  mors  instare  videatur,  tamen  medica- 
minum antea  descriptorum  ope  vita  misserrima  ad- 
huc producitur  ac  sustentatur.  Tumor  paululum  de- 
crescit, macula  ^vero  ista  magis  in  dies  prominet  ac 
tanquam  punctum  abscessus  Huctuaus  se  representat. 

Tincturae  Digitalis  ac  venacsectionum  usus  con- 
tinuatur. 

Die  sexto.  Integumentum  cutaneum  in  fastigio 
aneurysmatis  tenuius  redditur,  neque  amplius  san- 
guinis adluentis  violentiae  resistere  potest  ILique 
ioramen  parvum  obviain  fit,  unde  humor  carniosus 
ac  purulentus  exstillat  Foramen  deinceps  linteo  raso 
tegebatur  ac  stillicidium  paulopost  sistebatur. 

Die  undecimo.  Apertura  antea  commemorata 
crusta  obtecta  ac  clausa  apparet,  tumor  eundem  am- 
bitum servat,  neque  color  cutis  mutatus  est  \e- 
naeseciio. 

Die  decimo  septimo.  Ultimis  diebus  respiratio 
pcrdiihcilis  ac  tarda  evasit,  ita  ut  aegrotus  aegre  tan- 
tum mecum  colloqui  valeret,  vires  adeo  jam  pessum- 
datae  sese  praebuere,  ut  in  lectulo  vix  sine  alterius 

ope  se  erigere  posset.  Hodierni  diei  tempore  ma- 
tutino foramen,  quod  crusta  jam  se  obtegissc  enar- 
ravi, de  integro  se  apperuit  ac  humoris  ex  albo  rur- 
bri  uncias  duas  una  cum  materia  flavescente,  quae 
tela  cellulosa  necrosi  degenerata  videbatur,  haud 
parva  copia  emisit.  Rubor  cutis,  simulae  humor  ille 
profluxit,  pallidior,  cutis  ipsa  laxior  evasit.  Vulnus 
pollicis  dimidii  altitudine,  quod  hac  ratione  exorie- 
batur, linteo  carpto  ac  fascia  circulari  obtegere  stu- 
dui. Cum  pulsuum  micatio  citata  tumorisque  mo- 
tus violentior  quam  antea  observantur,  recentem  san- 
guinis missionem  necessariam  esse  ratus  sum.  Ad 
vesperam  circa  quintam  horam,  cum  aeger  in  lectulo 
huc  illuc  sese  anxie  jactaret,  sanguinis  rubri  magna 
^opia  vehementi  impetu  prosiluit,  neque  pressio  manu 
adstantis  medici  exercitata  profluvio  impedimento 
erat.  Aegrotus  sanguinis  libras  circiter  tres  amisit, 
simulque  diem  obiit  supremum. 

Paucis  post  mortem  diebus  extispicium  institu- 
tum est.  Propter  humoris  effluvium  ac  materiei 
antea  delineatae  exinanitionem  tumoris  tensio,  cir- 
cumferentia et  altitudo  imminutae  videntur. 

Basis  aneurysmatis  latitudine  quinque  pollicum, 
longitudine  sex  pollicum  et  dimidii  erat.  1 umor 
ipse  altitudinem  duorum  pollicum,  formam  plane 
ovalem  praebet,  nisi  fortasse  id  in  censum  vocare 
velis,  quod  in  vicinitate  manubrii  sterni  parva  fovea 
animadvertitur.  Ruptura,  quae  m inferiore  parte 
sita  est,  longitudinem  unius  et  dimidii,  latitudinem 
unius  pollicis  exhibet.  Margines  ejus  tenues  dila- 
cerati ac  colore  profundiore  tincti  sunt.  Partes  vi- 
cinae undique  colorem  impurum  rubrum  ostendunt. 
Si  per  superiorem  vulneris1  angulum  digitum  in  ca- 
vum sacci  aneurysmatici  emittis,  tales  compagines 
obviam  fiunt,  quales  in  aneurysmatibus  saepenu- 

mero  repertae  ct  praecipue  apud  Scarpam  diligen- 

tissi- 


tissime  adumbratae  sunt.  Profundius  penetrante  di- 
gito costae  percipiuntur  denudatae  ac  asperae,  qua- 
rum tertia  et  quarta  tam  manifesta  mobilitate  gau- 
dent, ut  juncturam  inter  portionem  costae  sterna- 
lem ac  sternum  ipsum  immunitam  vel  prorsus  ab- 
Jetam  esse  concludere  liceat. 

Cadaveris  dissectio  a clarissimo  Doctore  ScMrmm 
perfecta  est,  cui  propter  benignitatem  ac  humani- 
tatem, qua  hujus  rei  tironem  sustentare  ei  placuit* 
maximas  refero  g rates. 

Postquam  cutis  tumore  «laeso  perfecta,  utraque 
clavicula  • sterno  disjuncta  costaeque  una  cum 
musculis  in  media  parte  perscissae  sunt,  pars  tho- 
racis, libra  amovebatur,  denique  parte»  subjacentes 
(nimirum  peculiaris  inorbi  sedes)  diligentius  inves- 
tigabantur. Ilis  absolutis  ea,  quam  supra  exposui, 
diagnosis  elucebat,  JKadix  videlicet  aneurysmatis  ex 
anteriore  pariete  aortae  adseendentia  originem  du- 
cit, eo  in  loco,  ubi  prima  flectio  ad  arcum  aortae 
constituendum  invenitur,  haud  procul  ab  initio  ar- 
teriae anonyinae.  Pars  ista  sacci  aneury  smatici, 
quae  in  posteriore  thoracis  superficie  prominet, 
inulto  minori  ambitu  est  quam  pars  extra  cavum 
thoracis  collocata.  Tumoris  pars  posterior  latitu- 
dinem trium  pollicum  ac  altitudinem  unius  et  di- 
midii pollicis  habet  Ex  ipsa  insuper  descriptione 
jam  patet,  totum  saccum  aneurysmaticum  costis  ex 
parte  destructis  ceferisque  partibus  thoracem  con- 
stituentibus quasi  ci  reum  cludi.  Ob  membranas  au- 
tem, e quibus  tumor  consistit,  res,  quae  in  ejus  cavi- 
tate continentur,  diligentius  percontari  non  licuit, 
quippe  cum  saccus  iste,  tanquam  rarum  anatomes 
pathologiae  specimen,  in  Museo  regio  hujus  urbis 
conservari  juberetur.  Id  tantummodo  observare 
contigit,  quod  integumenta  ista  tenuia  ac  propter 

sanguinis  compagines  subjacentes  colore  imbuta  sunt 
coeruleo  profundiore. 

In  medio  et  dextro  tumoris  Utere  appendix 
sive  collum  aneurysmatis  deprehenditur,  qUod  arte- 
riam affectam  cum  sacco  aneurysmatico  connectit. 
Quamquam  hujus  colli  parietes  duriores  ac  crassio- 
res se  praebent,  tamen  ex  elasticitatis  ac  structurae 
fibrosae  defectu  concludere  licet,  nonnisi  externas 
arteriae  membranas  cum  tela  cellulosa  et  pleura 
eos  constituere.  Ubi  vero  collum  exoritur,  ibi  pe- 
ricardium quoque  cum  ceteris  integumentis  intime 
connatum  obviam  fit.  Pars  ista  (collum  aneurys- 
matis) longitudinem  unius,  latitudinem  unius  et  di- 
midii pollicis  habet.  Aorta  ipsa  in  eo  loco,  qui 
antea  tanquam  aneurysmatis  fons  designabatur,  ex- 
tensionem duorum  pollicum  ostendit,  ac  per  spa- 
tium duorum  pollicum  cum  dimidio  eandem  dila- 


tationem servat. 

Post  aneurysmatis  ipsius  explorationem  pericar- 
dium aperiebatur.  Cordis  situs  ita  mutatus  appa- 
ret ut  apex,  qui  in  statu  normali  antrorsum  et  si- 
nistrorsum vergit,  in  praesenti  cadavere  directio- 
nem potius  transversalem  servet,  (qua  ex  re  pulsa- 
tionem cordis  in  aegroto  vix  perceptam  esse  ex- 
plicatur). 

Praeterea  cor,  quod  volumen  attinet,  a nor- 
mali tramite  recedit  variisque  filamentis  cum  peri- 
cardio connatum  est.  Integumentum,  quod  cor  san- 
guinis expers  circumdat,  aquae  uncias  circiter  duas 
continet.  Valvularum  aliarumve  partium  degene- 
rationes  osseas  minime  observavi  tantummodo  ne 
quid  praetermisisse  videar,  hic  commemoro.  os 
tae  in  posteriore  quoque  superficie  cane  destructae 

^ Ouod  reliquas  thoracis  partes  spectat,  pulmo 
lateris  sinistri  conditione  integra  et  illibata  gaudet, 

neque  color,  neque  ejus  fabrica  a statu  consueto 
abhorret,  puliuo  tainrn  dexter  justo  paululmu  mi- 
nor compressus,  ac  colore  deprehenditur  profundo 
lusco.  Apex  ac  posterior  ejus  superficies  cuiu  pleu- 
ra obtegente  concreverat.  Parenchyma  ipsum  prae- 
sertim in  mucronis  vicinitate  tuberculis  ac  pure 
passim  repletum  est.  In  pleurae  ac  pulmonis  inter- 
stitio seri  unciae  nonnullae  animadvertuntur. 

Membranas  arcus  aortae  et  aortae  descenden- 
tis si  diligentius  invertigas,  materiem  reperis  tenuem 
calcarcam  inter  interna  vasis  integumenta  sitam, 
quae,  si  vasi*  parietes  flectis,  in  parvas  laminas  vel 
squamas  separatur.  In  arteria  anonyma,  carotide 
et  axillari  sinistra  ne  minimae  quidem  a normali 
conditione  aberrationes  obviam  sunt,  neque  praete- 
rea arteria  pulmonalis  ac  venae  cordi  sanguinem 
advehentes  ullo  modo  degeneratae  apparent.  Lu- 
men venae  casae  superioris,  quod  ingenti  tumore 
facili  negotio  commutari  potuisset,  ambitum  sibi 
servat  naturae  convenientem. 

Postquam  tumorem  et  cor  cum  vasis  majoribus 
e pectoris  cavo  amolitus  sum,  in  aorta  descendente, 
in  regione  vertebrae  dorsalis  tertiae,  quartae  ac  quin- 
tae alterum  aneurysma  sese  obtulit,  quod  ex  poste- 
riore pariete  aortae  descendentis  ortum,  ac  cum 
eorponbus  vertebrarum  connatum  formam  ovalem 
et  longitudinem  habebat  trium  pollicum. 

Corpora  vertebrarum  isto  in  loco  carie  affectae 
ae  maximam  partem  plane  deatructae  sunt,  cartila-> 
gines  autem  intervertebrales  omni  degeneratione  li- 
berat1: in  6accum  aneurysmaticum  prominent.  Sac- 
cus aneurysmaticus , qui  eadem  structura  fruitur  at- 
que aneurysma  supra  descriptum,  materiem  conti- 
net duram,  tenacem  ex  albido  Ravam,  quae  pluri- 
bus filis  cum  sacco  ipso,  inprimis  euin  parte  ejus 
sinistra  connectitur.  Foramen,  «yuod  saccus  iste 

2* 


20 


cum  cavo  aortae  commune  habet,  formam  ovalem 
praebet  et  latitudinem  unius  pollicis.  Margines  hu- 
jus aperturae  aequales  sunt  circumscripti  ac  callosi, 
unde  membranam  internam  aortae  perruptam  ideo- 
que  aneurysma  spurium  exortum  esse  verisimilius 
redditur. 

In  cavo  abdominali  vasa  majora  aeque  ac  ce- 
tera viscera  perfecta  gaudent  integritate,  neque  quid- 
quam praeterea  in  cadaveris  sectione  observavi, 
quod  hic  commemorari  mereretur. 

Si  omnem  mali  decursum  antecedentibus  deli- 
neatum  uno  quasi  obtuitu  comprehendere  velimus, 
facili  negotio  apparebit,  quibusnam  ex  causis  mor- 
bus exortus  sit,  quomodo  sese  evolverit,  quaeque 
adsint  momenta,  quae  ad  exemplum  hoc  rarissimum 
ac  memoratu  dignissimum  adumbrandum,  ac  pro 
dissertationis  argumento  eligendum  me  commove- 
rint. Quod  causas  mali  spectat,  vix  dubiurn  relin- 
quitur, nostro  quoque  -in  casu  singularem  quandam 
proclivitatem  sive  praedispositionem  in  culpa  fuisse. 
Ut  pauca  solummodo  argumenta,  quibus  haec  sen- 
tentia stabilitur,  afieram,  cum  in  aorta  descendente 
alterum  quoque  aneurysma  adfuisse,  cadaveris  sectio 
arguit,  tum  membranarum  aortae  talis  degeneratio 
observatur,  qualem  principale  ad  morbum  procre- 
andum momentum  exsistere  Scarpa  (uber  die  Puls- 
adergeschwiilste,  iibersetzt  von  liarlcs.  Seite  59.  § 20) 
experientia  duce  asseverat  Via  autem,  qua  mor- 
bus in  aegro  ista  dispositiohe  praedito  sensim  se 
evolvebat,  ut  mea  quidem  fert  opinio,  haec  erat. 
Ex  cadaveris  scilicet  descriptione  patet,  initio  mali 
radieem  aortae  ascendentis  extensam  esse  atque  ve- 
rum repraesentasse  aneurysma,  quod  ex  fibrosa  ac 
dura  integumenti  structura  adhuc  cognosci  potest. 
Cum  dein  aortae  parietes  maximum  extensionis 

gradnm  assecuti  esaent,  membranae  ejus  int*rnae, 
quae  ob  degenerationem  vim  elasticam  amiserant, 
sanguinis  impetti  perrupta*  aneurysma  spurium 
constituere.  Apertura,  quae  in  collo  aneurysmatis 
majora  deprehenditur,  raargme  duro  calloso  cir- 
cumdata id  sat  affatim  comprobat  Similis  etiam 
ruptura  in  aneurysmate  aortae  descendentis  pro* 
stat,  spuriumque  istud  quoque  ease  designat.  Tumo- 
rem autem,  qui  ex  aorta  ascendente  originem  du- 
cit, postea  partes  sibi  vicinas,  costas  nimirum,  des- 
truxisse ac  perrupisse  haud  mirum  videbitur,  si  pec- 
toris debilitatem  cum  negotio  aegroti,  tum  injuriis 
externis  procreatam,  tanquam  causam  accessoriam 
considerare  haud  negliginius. 

Ouod  denique  rationem  spectat,  qua  ductus  hu- 
jus morbi  historiae  communicandae  consilium  cepi, 
haud  parva  mihi  adesse  videntur  momenta,  quae 
praesens  malum  prae  ceteris  insigne  ac  memorabile 
reddunt.  Aortam  quidem  in  aneurysmatis  veri  for- 
mam extendi  posse,  et  saepe  numero  extensam  re* 
peri,  Srarpa  non  modo  (lib.  cit.  pag.  38.  $.  1.),  sed 
Jfodgtmn  (voo  den  Krankheiten  der  Artcrien  und  Ye- 
nen,  Obersetzt  von  Koberwein.  Seite  106)  quoque  aiii- 
que,  qui  hanc  rem  tractavere,  ot  argumentis  et  ex- 
perientia  innixi  contendunt. 

Attamen  Id  attentionem  aeque  atque  admira- 
tionem nostram  movet,  quod  tantus  inde  tumor  ori- 
ginem duxit,  quod  enorme  istud  aneurysma  tam  diu 
sine  vitae  abolitione  perdurare  potuit,  ac  ruptura  de- 
nique integumentorum  externorum  ad  sanguinem  e- 
mittendum,  ac  mortem  provocandam  viam  sibi  ape- 
ruit. Neque  minus  caries  notatu  digna  est,  quae  in 
parte  columnae  vertebralis  animadvertitur,  quae  etsi 
jam  maxime  provecta  et  exculta  apparet,  tamen  tam 
exiguas  excitavit  reactiones,  ut  vivente  aegroto  pror- 
sus lateret. 


— 22 


Tanta  autem  corporis  ejusque  nobiliorum  visce- 
rum in  labe  aegrotum  vita  miserrima  tam  diu  frui 
potuisse,  cum  ex  quiete  ac  cura  aegri  ipsius,  qua 
omnes  res  exacerbationem  mali  provocantes  evitare 
enixe  studebat,  tum  ex  medendi  methodo,  qua  in- 
dicationi symptomaticae  satisfacere  tentavimus,  in- 
terpretari licet.  Praeprimis  vero  hic  venaesectionum 
virtutem  laudibus  efferendam  censeo,  quae  malum, 
postquam  summum  jam  evolutionis  fastigium,  asse- 
cutum erat,  per  trium  mensium  spatium,  etsi  non 
plane  auferre,  saltem  summopere  lenire  valuit. 

Cum  in  fastis  medicis  similes  morbi  historias 
quaererem,  quae  cum  praesenti  comparari  possent, 
in  tanta  multitudine  aneurysmatum  ex  aorta  origi- 
nem ducentium  ( 'Hodgson  lib.  cit.  pag.  130)  unicum 
solummodo  reperi,  quod  in  adnotationibus  ad  librum 
Scarpae  hic  laudatum,  Rosenmiiller  memoriae  tradidit 
(pag.  364).  Solent  nimirum  ia  vulgus  aortae  aneu- 
rysmata vires  consumere  ac  integumentis  intra  pec- 
toris cavum  disruptis- mortem  afferre,  \erumtamcn 
rupturae  extrorsum  factae  praeter  illud,  quod  Rosori- 
minior  affert  et  nostrum  exemplum  quin  aliud  exi- 
sterit  dubito. 

Quod  postremo  cariem  vertebrarum  cum  carti- 
laginum intervertebralium  integritate  conjunctam  at- 
tigit, hac  de  re  ad  ea  tuum  L.  animum,  advertere 
velim,  quae  IMgson  in  libri  citati  pagina  120  et  ar- 
gumentis et  exemplis  nos  docet| 

Ego,  lEMlctj#  HarTMAH*,  die  quarto  messis  Afcgnsti 
anni  MDCCC1V  Vesaliac,  patre  optimo  Joanne,  matre 
carissima , e gente  Kempfr,  quam  nunc  vero  e*  anni* 
sedecim  morte  praematura  mihi  «reptam  obluctor,  natus, 
confessioni  evangelica*  addictus  sum.  Primis  lrtertru* 
elinentis  instinctu»,  p«r  sex  anno*  In- Gymnasio  ejusdem 
urbis  Ihera*  accepi,  quae  ad  studia  academica  viam  mu- 
niunt, a * icis  eruditissimis  ElCVtSM^G,  Directore,  Met- 
tr*G,  Hewbart»,  Fiedler,  6dni«wti  quibtis  omui- 
bu-s  optime  de  me  meritis,  publice  gratias  ago  maxima*. 
Anno  MDCCCXXIH  Rerolinmn  me  contuli,  ubi  mfense 

1IELMAM  civibus  adseriptus,  per  quadriennium  hisce  in- 
terfui praelectionibus  summorum  virorum.  ■ 

' De  logice  et  psychologia  Cei  Woef  disserehlcm 
audivi;-  de  i*ethodolOgia  et  encvdepaedia  medica , de 
anatomia  corporis  humani  universa,  de  anatomia-«rga- 
norum  sensuum  lllustr.  Rcdolphi,  de  osteologia,  splanch- 
nologia et  sjn(Jeynu|ogia  Musir,  K>;ai»£  interfui  orae- 
lectionHms.  Eoderrt  praeceptori*  atque*  lllustr.  Rtool- 
PHi  in  arte,  cadavera  rite  dissecandi  gavisus  sum.  His- 
toriam naturalem  universam,  botanicen,  toxieologfam  If- 
luvtr.  I.itviC , zoologiam  lllustr.  Llr.HTEUSTElN,  phjslcert, 
«■herniam  et  pharmariam  Cei  TtmTJl  et  IU.  HERMBSTAEtrr 
mihi  tradiderunt.  Entozoologiam,  anatomiam  comparatam 
et  physiologiam,  nec.  non  anatomiam  pathologicam  ll-> 
lustr.  Kudolphi  me  docuit,  neque  defui  scholis  Cei. 
EcK  de  physiologia.  De  pathologia  generali’,  semidtire 
lllustr.  i hied.  liliKELAND,  «le  therapia  tam  gcuerali  quam 
speciali  lllustr.  W.  et  Fr.  Hufelawd,  de  pathologia  spe- 

rriaii,  nec  non  de  morbis  mentis  et  syphiliticis  Illustr. 
IlORN  praeceptores  mihi  fuerunt.  De  materia  medica  at- 
que de  fontibus  medicatis  Cei.  OsANN,  de  arte  formulas 
medicas  Jrito  concinnandi  Illustr.  KnAPE,  de  chirurgia 
generali  arteque,  fascias  rite  applicandi,  de  morbis  os- 
sium primitus  mechanicis,  de  arte  obstetricia,  tam  theore- 
lica,  qnam  practica  Illustr.  Kxuge;  de  chirurgia  generali 
et  speciali  Uli*tr.  Rust,  de  ophthaliniatrice  Cei.  Jueng- 
msai;  de  akiurgia  Illustr.  de  Graefe;  de  cursu  opera- 
tionum chirurgicarum  Illustr.  Rvst  atque  Illustr.  Kluge, 
de  anthropologia  forensi  Illustr.  KWE  disserentes  au- 
divi. Clinica  autem  medica  et  chirurgica  Illustr.  vir.  W, 
Uukelakd,  Neumaen,  Rust  «I  DE  Graefe  frequentavi. 

Studiis  hisce  peractis,  medico  - chirurgi  inferioris 
munere,  in  nosocomio  Caritatis  BerQlinen*i  per  annum 

Cunctus  sum.  mi!  ; . ■ oin  '' 

Jam  vero  tentamine  et  examine  wgoroso  coram  gra- 
tioso medicorum  :ojdine  superatis,  sp^ro  fore,  ut  «lisser- 
latione  conscripta  thesibusque  rite  defensjs,  summi  in 
utraque  medicina  honores  mihi  concedantur. 

Quo  facto  DHss.eldorfium  me  conferre  jussus  sum, 
ut  medico-chirurgi  apud  milites  inferioris  jnunera  susu- 


TIIESjES  pEFENDENDAE. 


J.  j4neurysma  aerum  non  exisiit . 

II  Curatio  psycldca  ad  manipm  toUendam  non  sufficit, 
UT  Nec  venenum  nec  medicamentum  certis  est  limitibus 


circumscriptum. 

IV.  Ulceribus  artificialibus  materiae  speajicae  non  excer 

nuntur.  •“  - . 

V.  Synchondrotomia  est  operatio  plane  rejicienda. 


■N..  ’ 


